remissie
philips ad longum ach. doen te weten
dat wy hebben ontfangen die supplicatie van andries
van ondertalen jongman geboren poorter onser stadt
loven inhoudende dat den meyer onser voors. stadt loven hem
pretendeerde te leggen in het feyt van eenige dootsla
ge oft wel te seggen dat hij daer inne soude syn
complice geweest met synen broeder ende guillam
cornelis toegecommen inde maendt van october 1653
inden persoon van guillam erbouts dan alsoo daer
over den selven synen broeder van wegen den meyere
was gesaiseert geweest ende inden proces verclaer
lycken was gebleecken byden dootslach nyet te syn
geweest ende dat den meyer denselven vanden saisemente
bij ordre vande schepenen hadde gerelaxeert ende alsnu
quampt pretenderen opden persoon des suppliants ende van guil
lam cornelis daer mochtans den suppliant het selver feyt
nyet en hadde gedaen dan wel den voors. guillam cornelis
soo den meyer oock al was kennelyck midts den selven
guillam t’selve fyts van dootslage in syn regarde
tegen diversche persoonen opden staenden voet als
t’selve was gecommitteert hadde bekent ende des anderen
daghe oock verclaert voor notaris ende ghe
tuyge t’selve feyt selver gedaen te hebben met syn eygen
roer volgens de acte notarial daervan synde ende alist
saecken den selven suppliant ten tyde van het ongeluck mochte
syn gheweest opde merckte van loven daer het selve
was gebeurt ende den selven erbouts den scheudt hadde
gecregen was evenwel waerachtich dat den sup
pliant nyet en hadde geschoten noch oock eenich roer ofte
geweer en hadde gehadt dat hy oversulcx in het feyt
van het dootschieten nyet en can gelecht worden vele
min daerover behoorden gheaccuseert te worden
mits promptelycke was blyckende vanden persoon
die den doot scheut hadde geschoten ende gegeven ende
datter nyet meer als den selven scheut en was geschoten
dat dyen nyettegenstaende den meyer den suppliant evenwel
pretendeerde te doen saigeren ende hem criminelycken
in syn absentie was actionerende over het pretecxt
dat hy soude syn geweest metten voors. guillam
cornelis in compagnie ende oock permis te
continuaciael hadde geobtineert maer was
evenwel waerachtich het feyt nyet en hadde
geperpetreert dan den voors. guillam cornelis
dat daeromme den suppliant voor deliquant oft doot
slagere nyet en can gereputeert worden soo
den meyer te seer fortionairelyck schynt te
willen doen vele min oock den selven houden in
voorvluchticheyt keerde hem tot ons ooetmoedelyck
biddende gedient te wesen hem suppliant
in consideratie alsboven te verleenen alsucke gracie
van innocentie als bevonden soude worden
te behooren waeromme soo ist $$ etc.?
gegeven inde maent van marty der jaers
ons heeren 1655 ende van onsen rycke het 35ste